**UPISI U PRVI RAZRED**

**šk. god. 2024./25.**

Poštovani roditelji!

Polazak u školu važan je događaj za cijelu obitelj. Kako bi djetetovo školovanje započelo što uspješnije, prije upisa u školu važno je procijeniti djetetovu spremnost za polazak u školu. Spremnost djeteta utvrđuje stručno povjerenstvo škole kojoj dijete pripada prema mjestu stanovanja.

**Upisno područje**

**Upisno područje OŠ Pavleka Miškine** čine ulice: Antunovac, Cerovac, Čičkovina, Domobranska, Drage, Dražice, Grabrovac, Ibrišimovićeva, Ilica parni brojevi od broja 198 do 258, Jaruga, Kajfešov brijeg, Kestenovac, Klanac, Krčelićeva od broja 1 do 13 i od broja 2 do 20, Kruškovac, Kuniščak, Mandaličina, Nad lipom, Pećine, Podfuščak, Podfuščak 1, Prevoj, Sveti Duh od broja 1 do 59 i od broja 2 do 62, Šestinski Dol, Šestinski Dol odvojak, Šipki, Topnička, Ulica Gualdo Tadino, Vidikovac, Vidovčica, Vidovčica 1, Vinogradi - parni brojevi od broja 86 do kraja, neparni od broja 89 do kraja, Vinogradi odvojak, Vinogradske stube, Vrhovec, Vukasovićeva, Zamorski breg, Zamorski breg odvojak, Zatišje.

Djeca prijavljena na adresi koja **ne pripada upisnom području naše škole,** trebaju provjeru spremnosti za školu obaviti u školi kojoj pripadaju po mjestu stanovanja te poslati molbu za upis izvan upisnog područja koja treba sadržavati osnovne podatke o djetetu te razloge za upis izvan upisnog područja!

**Termini pregleda**

Djeca koja **pripadaju našem upisnom području**, obavit će preglede kod školske liječnice dr. Ljiljane Čihoratić Tirić u Domu zdravlja Črnomerec te u školi kod psihologa i pedagoga.

* Termin **liječničkog pregleda** kod dr. Čihoratić Tirić treba dogovoriti **putem aplikacije Terminko.hr** (tel. 3707-029)
* Termin provjere djetetove spremnosti za školu kod **pedagoga i** **psihologa** treba dogovoriti javljanjem na brojeve telefona pedagoške službe: **6454 963 ili 6454** **964** ili na e-mail adrese: mirna.loncar1@skole.hr ili kristina.cehil@skole.hr ili mila.tavic@skole.hr, neovisno o dogovorenom terminu kod školske liječnice.
* Na preglede je potrebno donijeti djetetov OIB i medicinsku dokumentaciju relevantnu za školu ukoliko dijete ima poteškoća u razvoju (nalazi logopeda / psihologa / psihijatra / stručnog tima vrtića).

**Upisi**

**Upisi u prvi razred** djece za koju je stručno povjerenstvo utvrdilo da su spremna za školu bit će u prizemlju škole u sljedećim terminima:

**Srijeda, 5. lipnja 2024. od 16 do 18 sati**

**Četvrtak, 6. lipnja 2024. od 16 do 18 sati**

Na upise treba donijeti potvrde o zaposlenju oba roditelja ukoliko dijete upisujete u produženi boravak.

Veselimo se Vašem dolasku